Document ID: 32006D0597

KOMISIJAS LĒMUMS
(2006. gada 4. augusts),
ar ko izveido to reģionu sarakstu, kuri ir atbilstīgi struktūrfondu finansējuma saņemšanai saskaņā ar reģionālās konkurētspējas un nodarbinātības mērķi, ievērojot pārejas un īpašus noteikumus, laikposmā no 2007. līdz 2013. gadam
(izziņots ar dokumenta numuru K(2006) 3480)
(2006/597/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 11. jūlija Regulu (EK) Nr. 1083/2006, ar ko pieņem vispārīgus noteikumus attiecībā uz Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 8. panta 4. punktu,
tā kā:
(1)
Saskaņā ar Regulas (EK) Nr. 1083/2006 3. panta 2. punkta b) apakšpunktu reģionālās konkurētspējas un nodarbinātības mērķis noteikts, lai stiprinātu reģionu konkurētspēju un pievilcību.
(2)
Saskaņā ar Regulas (EK) Nr. 1083/2006 8. panta 2. punkta pirmo daļu NUTS 2 līmeņa reģioni, uz kuriem 2006. gadā pilnībā attiecas 1. mērķis atbilstīgi 3. pantam Padomes 1999. gada 21. jūnija Regulā (EK) Nr. 1260/1999, ar ko paredz vispārīgus noteikumus par struktūrfondiem (2), un kuros iekšzemes kopprodukts (IKP) uz vienu iedzīvotāju, vērtējot un aprēķinot saskaņā ar Regulas (EK) Nr. 1083/2006 5. panta 1. punktu, pārsniegs 75 % no vidējā IKP ES-15 valstīs, ir atbilstīgi struktūrfondu finansējuma saņemšanai saskaņā ar reģionālās konkurētspējas un nodarbinātības mērķi, ievērojot pārejas un īpašus noteikumus.
(3)
Saskaņā ar Regulas (EK) Nr. 1083/2006 8. panta 2. punkta otro daļu arī uz Kipru laikposmā no 2007. līdz 2013. gadam attiecas pārejas finansējums, kuru piemēro minētā punkta pirmajā daļā norādītajiem reģioniem.
(4)
Attiecīgi jāsastāda atbilstīgo reģionu saraksti,
IR PIEŅĒMUSI ŠO LĒMUMU.
1. pants
Reģioni, kas ir atbilstīgi struktūrfondu finansējuma saņemšanai saskaņā ar reģionālās konkurētspējas un nodarbinātības mērķi, ievērojot pārejas un īpašus noteikumus, kā minēts Regulas (EK) Nr. 1083/2006 8. panta 2. punktā, ir uzskaitīti šā lēmuma pielikumā.
2. pants
Šis lēmums ir adresēts dalībvalstīm.
Briselē, 2006. gada 4. augustā

Labels: 15
19